‘एड्रेस’ में गड़बड़ी: पुलिस और स्थानीय अभिसूचना इकाई (एलआईयू) की टीम को जांच में तन्वी के लखनऊ में रहने से जुड़ा कोई सबूत नहीं मिला है। नियमों के मुताबिक, आवेदक का आवेदन में बताए गये पते पर एक साल से ज्यादा वक्त तक का निवास होना चाहिए, लेकिन पुलिस को जांच में ऐसे कोई सबूत नहीं मिला है। पुलिस के सूत्रों के मुताबिक अब तक हुई जांच और तन्वी के ससुराल वालों से बातचीत में ऐसा कोई सबूत नहीं मिला है जिससे ये साबित हो सके कि तन्वी सेठ द्वारा आवेदन में बताये गये स्थान पर एक साल से ज्यादा वक्त से रही हों। ऐसे में पुलिस अपने अधिकारों के तहत तन्वी के पासपोर्ट पर अब नेगेटिव रिपोर्ट लगा सकती है जिससे तन्वी का पासपोर्ट ख़ारिज हो सकता है।